สังคมข่าวหุ้น
ดัชนีตลาดหุ้นไทยปิดที่ระดับ 1,558.36 จุด -6.74 จุด มูลค่าซื้อขาย 57,649.47 ล้านบาท ติดตามการประกาศงบไตรมาส 1/2566 ของบริษัทจดทะเบียนไทย
ดัชนีตลาดหุ้นไทยปิดที่ระดับ 1,558.36 จุด -6.74 จุด มูลค่าซื้อขาย 57,649.47 ล้านบาท ติดตามการประกาศงบไตรมาส 1/2566 ของบริษัทจดทะเบียนไทย
24 เม.ย. 2566

ดัชนีตลาดหุ้นไทยปิดที่ระดับ 1,558.36 จุด ลดลง 6.74 จุด มูลค่าการซื้อขาย 57,649.47 ล้านบาท ในช่วงสัปดาห์นี้ ติดตามการประกาศงบไตรมาส 1/2566 ของบริษัทจดทะเบียนไทย รวมถึง GDP สหรัฐฯ ไตรมาส 1/2566, GDP ยุโรป และการประชุมธนาคารกลางญี่ปุ่น (BOJ)
วันนี้ (24 เม.ย. 2566) DELTA สามารถซื้อขายได้โดยปกติ เพราะไม่อยู่ในมาตรการกำกับการซื้อขายแล้ว หลังจากที่เข้ามาตรการกำกับการซื้อขายระดับ 1 ในวันที่ 3-21 เม.ย. 2566 อีกทั้งปัจจุบันมีค่า P/E และ P/BV อยู่ที่ 72.35 เท่า และ 20.30 เท่า ตามลำดับ ล่าสุดตลาดหลักทรัพย์ฯ ออกโรงเตือนผู้ลงทุนพิจารณาข้อมูลอย่างรอบคอบก่อนตัดสินใจซื้อขาย
PTT ส่ง บ.ย่อย EnCo ร่วมทุน ONEO เข้าซื้อหุ้น “วัน ดิสทริคท์ ระยอง 2” 50% มูลค่า 46 ล้านบาท เพื่อร่วมกันพัฒนาธุรกิจโรงแรม และร้านค้าภายในโครงการออริจิ้น สมาร์ท ซิตี้ ระยอง หวังรองรับการขยายตัวของภาคธุรกิจในพื้นที่ EEC และภาคการท่องเที่ยวหลังฟื้นตัวจากสถานการณ์โควิด-19 คลี่คลาย
WICE เตรียมจัดงานประชุมสามัญผู้ถือหุ้นประจำปี 2566 ในรูปแบบออนไลน์ (E-AGM) ในวันพรุ่งนี้ (25 เม.ย.) โดยมีวาระสำคัญเรื่องขออนุมัติจ่ายเงินปันผลงวดผลงานปี 2565 ในอัตรา 0.44 บาท/หุ้น ซึ่งรอรับเงินปันผลได้เลยในวันที่ 15 พ.ค. 2566 ด้าน ผู้บริหาร “ชูเดช คงสุนทร” ยังเดินหน้าตอบแทนผู้ถือหุ้น พร้อมมุ่งผลักดันผลงานให้เติบโตทำสถิติสูงสุดต่อเนื่อง ขยายเครือข่ายการขนส่งให้ครอบคลุม ให้สมกับการเป็นผู้ให้บริการโลจิสติกส์ระหว่างประเทศแบบครบวงจร
ห้ามพลาดเชียว! GUNKUL ระดมทุนออกหุ้นกู้วงเงิน 1,500 ล้านบาท มูลค่าที่ตราไว้ 1,000 บาท/หน่วย ราคาขาย 1,000 บาท/หน่วย อายุ 3 ปี 2 เดือน 11 วัน ซึ่งครบกำหนดไถ่ถอนปี 2569 อัตราดอกเบี้ยคงที่ 4% ต่อปี โดยจะเสนอขายระหว่างวันที่ 24-26 เม.ย.นี้ และเสนอขายให้กับนักลงทุนสถาบัน/นักลงทุนรายใหญ่ รีบไปจับจองกันได้เลยผ่าน บล.หยวนต้า (ประเทศไทย), บล.เมย์แบงก์ (ประเทศไทย), บล.ดาโอ (ประเทศไทย), บล.กรุงศรี พัฒนสิน และบล. เอเซีย พลัส
ADVANC จัดพิเศษให้ลูกค้า “AIS” และ “AIS Fibre” รับส่วนลดดู “MONOMAX” หนังและซีรีส์สุดฮิตได้ไม่อั้น เมื่อสมัครบริการ MONOMAX รายเดือน เหลือเพียง 59 บาท/เดือน (ไม่รวมภาษีมูลค่าเพิ่ม 7%) และ บริการ MONOMAX รายปี เหลือเพียง 499 บาท/ปี (ไม่รวมภาษีมูลค่าเพิ่ม 7%) สามารถซื้อแพ็กเกจได้ตั้งแต่วันนี้–30 มิ.ย. 2566 รับสิทธิ์ได้ทั้งลูกค้าใหม่และลูกค้าปัจจุบัน แบบนี้คอหนังไม่ควรพลาด!
ตลาดหลักทรัพย์ฯ ให้ READY เข้าข่ายมาตรการกำกับการซื้อขาย ระดับ 1 : ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์)  ตั้งแต่วันที่ 24 เม.ย.-12 พ.ค. 2566  ส่งผลให้สภาพคล่องการเก็งกำไรปรับลง
เกิดความกังวลกันว่าผู้ถือหุ้นเดิม DEXON ที่มีต้นทุนต่ำกว่าไอพีโอ “มีการขายหุ้นออกมา” ล่าสุดฝ่ายนักลงทุนสัมพันธ์ DEXON ชี้แจงแถลงไขมาว่า…ผู้ถือหุ้นเดิมยังติดเงื่อนไขภาระค้ำประกันกับธนาคารอยู่ทั้งหมด ทำให้ไม่สามารถขายหุ้นได้ เอานะถือว่าเป็นที่สบายใจกันได้บ้างแล้วนะ..!?